Cammarata

Cammarata è un cumuni di 6.406 abbitanti dâ pruvincia di Girgenti e ca s'attrova supra lu munti omònimu (mt. 1578), postu ntôn tirritoriu riccu di vòschira e carattarizzatu d l'aria salubbri. E' a 51 km di Girgenti, 81 di Cartanissetta e 83 di Palermu. L'abbitanti sunnu chiamati "cammaratisi" 'n sicilianu e "cammaratesi" 'n talianu.

 Storia 
Lu nomu Cammarata diriva prubbabbirmenti dû grecu bizzantinu Kàmara e signìfica stanza a dammusu. Lu primu ducumentu (dû 1141) ntô quali veni citatu lu tirritoriu di Cammarata è n'attu di dunazzioni dâ cresia di Santa Marìa (oi distruggiuta) di parti dâ nurmanna Lucìa di Cammarata a lu vìscuvu di Cifalù; nzèmmula â cresia Lucìa la nurmanna duna macari cincu casali dû nomu àrabbu, signu ca lu tirritoriu a dd'èbbica era abbitatu armenu dû tempu di l'occupazzioni àrabba dâ Sicilia; ma riperti archiològgici attruvati nta tuttu lu tirritoriu di Cammarata tistimònianu ch'iddu era abbitatu midemma n èbbica rumana e addrittura pristòrica. La cuntìa di Cammarata siquìu l'avvinimenti stòrici dâ Sicilia, passannu dî cavaleri nurmanni ê Svevi e cu Fidiricu II addivintau pi nu tempu brevi na citati dimaniali. Passatu lu pirìudu di granni ncirtizza duvutu â guerra dû Vèspiru, ntô 1397 n sèquitu â ribbillioni dû conti di Cammarata a Martinu lu Giùvini ca nta stu mentri avìa addivintatu Reghi di Sicilia, Cammarata subbìu l'asseggiu di parti di Birnardu Cabrera, vrazzu drittu dû Reghi. 
Cammarata appi nu pirìudu bonu e di paci ntô XV sèculu, sutta l'Abatellis ca, grazzi â sò urìggini di mircanti, sfruttaru ô megghiu li risursi dû tirritoriu, suprattuttu la strazzioni dû saliggemma. Lu casteddu, ca l'aspettu fà acchianari a l'architittura aragunisa, vinni abbitatu stabbirmenti dî signuri di Cammarata nzinu ô XVII sèculu. Appoi accuminzau la dicadenza, nzinu â fini dû fiudalèsimu n Sicilia ntô 1812.

 Emigrazzioni 
Oji, ntô munnu asìstunu tanti cristiani figghi d'emigranti siciliani ca ci hannu lu cugnomu omònimu.

 Tradizzioni 
 La Cravaccata. È na manifistazzioni carattarìstica d'arcuni festi ca si svòrginu a Cammarata. La cchiù canusciuta è la cavarcata dû Crucifissu di l'Àngili, ca si fistìa a maju. Cavaddi, scecchi, muli e bardotti sfìlanu chî sò cavaleri pî vìi dûl paisi. Si parti dâ casa dû Palianti, azzoè chiddu ca havi prumittutu l'ufferta cchiù àuta e và a purtari lu paliu, e arriva â sò summitàti ntê pressi dâ cresia unni si cèlubbra la festa e unni si duna l'ufferta.
 19 marzu, Festa 'rî San Giuseppi: Tavulati e Fistinu di San Giuseppi.
 06 dicèmmuru, Festa 'rî San Nicola, festa 'rû santu patronu.

 Lijami di fora 
 Na canzuni fulclurìstica chi parra di na cammaratisa.

Catigurìa:Cumuni dâ pruvincia di Girgenti